На основу члана 6. Закона о начину одређивања максималног броја запослених у јавном сектору („Службени гласник РС”, број 68/15 и 81/16), тачке 7. и 8. Одлуке о максималном броју запослених на неодређено време у систему државних органа, систему јавних служби, систему Аутономне покрајне и систему локалне самоуправе за 2017.годину („Службени гласник РС“ број 61/17) и члана 37.став 1. тачка 6.Статута општине Инђија- пречишћен текст („Службени лист општине Инђија“ број 9/13),

Скупштина општине Инђија, на седници одржаној дана 10. јула 2017.године донела је

**ОДЛУКУ**

**О ОДРЕЂИВАЊУ МАКСИМАЛНОГ БРОЈА ЗАПОСЛЕНИХ НА НЕОДРЕЂЕНО ВРЕМЕ ЗА СВАКИ ОРГАНИЗАЦИОНИ ОБЛИК У СИСТЕМУ ЛОКАЛНЕ САМОУПРАВЕ ОПШТИНЕ ИНЂИЈА ЗА 2017. ГОДИНУ**

1. Максималан број запослених на неодређено време у систему локалне самоуправе општине Инђија за календарску 2017. годину, на основу Одлуке о максималном броју запослених на неодређено време у систему државних органа, систему јавних служби, систему Аутономне покрајне и систему локалне самоуправе за 2017.годину, коју је донела Влада Републике Србије, јесте 579.
2. У оквиру Максималан број запослених на неодређено време из тачке 1. ове Одлуке, за сваки организациони облик у систему локалне самоуправе општине Инђија, одређује се максимални број запослених и то у:

|  |  |
| --- | --- |
| Назив организационог облика | Максималан број запослених на неодређено време |
| (1). Скупштина општине |  |
| (2). Општинско веће |  |
| (3). Председник општине |  |
| (4). Општинска управа | 119 |
| (5). Правобранилаштво општине Инђија |  |
| (6). Народна библиотека „Др Ђорђе Натошевић“ | 17 |
| (7). Предшколске Установе "Бошко Буха" Инђија | 120 |
| (8). Установа Културни центар Инђија | 7 |
| (9). Установа Спортски центар | 14 |
| (10).Центар за социјални рад "ДУНАВ" | 3 |
| (11).Јавно предузеће за управљање путевима и паркиралиштима „Инђија пут“ Инђија | 24 |
| (12).Јавно комунално предузеће „Водовод и канализација“ Инђија ЈП | 72 |
| (13).Јавно комунално предузеће „Комуналац“ Инђија ЈП | 134 |
| (14).Јавно предузеће за дистрибуцију гаса „Ингас“ JП Инђија | 35 |
| (15). Јавно предузеће за сакупљање и одлагање отпада и одржавање депонија „Ингрин“ Инђија | 5 |
| (16).Туристичка организација општине Инђија | 4 |
| (17).Пословно образовни центар Инђија | 5 |
| (18).Агенција за ИТ, ГИС и Комуникације Општине Инђија | 6 |
| (19). Агенција за економски развој општине Инђија | 4 |
| (20).Агенција за рурални развој општине Инђија | 3 |
| (21). Месна заједница Инђија | 1 |
| (22). Месна заједница Љуково |  |
| (23). Месна заједница Јарковци |  |
| (24). Месна заједница Марадик | 1 |
| (25). Месна заједница Чортановци | 1 |
| (26). Месна заједница Бешка | 1 |
| (27). Месна заједница Крчедин | 1 |
| (28). Месна заједница Сланкаменачки Виногради, |  |
| (29). Месна заједница Стари Сланкамен | 1 |
| (30). Месна заједница Нови Сланкамен |  |
| (31). Месна заједница Нови Карловци | 1 |
| Укупно: | 579 |

1. У оквиру максималног броја запослених одређеног у тачки 2. ове Одлуке, сваки организациони облик може имати највише онолики број запослених на неодређено време за који има обезбеђену масу средстава за зараде.
2. Ова Одлука ступа на снагу наредног дана од дана објављивања у „Службеном листу општине Инђија”.

**СКУПШТИНА ОПШТИНЕ ИНЂИЈА**

**Број:02-179/2017-I Председник**

**Дана:10. јула 2017.године**

**Инђија Милан Предојевић**

**ОБРАЗЛОЖЕЊЕ**

Правни основ за доношење Одлуке о максималном броју запослених на неодређено време за сваки организациони облик у систему локалне самоуправе општине Инђија за 2017. годину, садржан је у члану 6. Закона о начину одређивања максималног броја запослених у јавном сектору („Службени гласник РС“ број 68/15 и 81/16), којим је прописано да Скупштина општине, у складу са актом Владе Републике Србије, утврђује максималан број запослених за сваки организациони облик у систему локалне самоуправе.

Чланом 4. став 1. наведеног закона , регулисано је да се актом Владе , за сваку календарску годину , утврђује максималан број запослених на неодређено време у систему државних органа, систему јавних служби, систему аутономне покрајне и систему локалне самоуправе. У складу са тим Влада Републике Србије је 23.06.2017. године донела Одлуку о максималном броју запослених на неодређено време у систему државних органа, систему јавних служби, систему Аутономне покрајне и систему локалне самоуправе за 2017.годину („Службени гласник РС“ број 61/17), којом је у тачки 7. подтачка 112. Општини Инђија утврђен максимални број запослених за 2017 годину, 579.

Новом Одлуком Владе, општини Инђија максимални број запослених на неодређено време смањен је са 581 на 579, те је општина Инђија у сладу са тачком 8. Одлуку о максималном броју запослених на неодређено време у систему државних органа, систему јавних служби, систему Аутономне покрајне и систему локалне самоуправе за 2017.годину, дужна да спроведе рационализацију најмање до наведеног броја запослених, што је предложеном Одлуком учињено, тако што је предложен максималан број запослених код ЈКП „Водовод и канализација“ 72 уместо досадшњих 73 и код ЈП „Ингас“ 35 уместо досадашњих 36. док у осталим организационим облицима, максимални број заапослених на неодређено време остаје исти као у 2016 години.

С обзиром на изнето, предлаже се Скупштини општине, да Одлуку о максималном броју запослених на неодређено време за сваки организациони облик у систему локалне самоуправе општине Инђија за 2017. годину, усвоји у тексту како је дат у материјалу.

Одељење за правне и скупштинске послове